Diari Oficial de la Generalitat Valenciana


Sumari del DOGV 9914, del 13-08-2024 (2024/7850)

RESOLUCIÓ de 26 de juliol de 2024, per la qual s'amplia el termini màxim per a dictar i publicar la resolució de la convocatòria de quatre beques per a la realització de pràctiques professionals en la Direcció General d'Atenció a les Víctimes i Accés a la Justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9914

Data del DOGV
:   13-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7850

CVE
:   DWYT-U-0724-2722

Data del document
:   26-07-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

Vista la Resolució de 31 de maig de 2024, de la consellera de Justícia i Interior, per la qual es convoquen quatre beques per a la realització de pràctiques professionals en la Direcció General d'Atenció a les Víctimes i Accés a la Justícia (DOGV 9871, 13.06.2024).

Vist que segons l'article 12.2 de l'Orde 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores de la concessió de beques per a la realització de pràctiques professionals en la Sotssecretaria i en les direccions generals de la Conselleria (DOGV 8071, 27.06.2017), el termini màxim per a dictar i publicar la resolució serà de tres mesos, a comptar des de l'endemà de la data de publicació de la convocatòria, sense perjuí que puga ampliar-se en els termes previstos per la normativa reguladora del procediment administratiu comú.

Vist que el resolc dotze, apartat 4, de la convocatòria també establix un termini màxim de tres mesos per a dictar i publicar la resolució de concessió.

Vist que segons l'article 23 de la Llei 39/2015, d'1 d'octubre, del procediment administratiu comú de les administracions públiques, excepcionalment, quan s'hagen esgotat els mitjans personals i materials disponibles, l'òrgan competent per a resoldre, a proposta, si és el cas, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, i este no podrà ser superior a l'establit per a la tramitació del procediment.

Considerant l'elevat nombre de sol·licituds presentades, així com la limitació de mitjans personals i materials per a la seua adequada expedició i el fet d'haver coincidit el procés de selecció amb el mes d'agost.

Considerant que amb data 13 de setembre de 2024 es complixen tres mesos des de la publicació de la convocatòria, estant en tràmit el barem de mèrits i la realització de les entrevistes, així com pendent la tramitació i publicació en el DOGV de la resolució definitiva, amb els tràmits addicionals de fiscalització prèvia i comptabilització dels corresponents documents comptables.

Vist que amb data 11 de juliol de 2024, la Direcció General d'Atenció a les Víctimes i Accés a la Justícia proposa ampliar el termini màxim per a dictar i publicar la resolució de concessió de les beques, amb base en una conjunció de motius detallats anteriorment.

En virtut de l'exposat, atés que concorren motius que fonamenten sòlidament la decisió, i de conformitat amb les previsions de la citada Orde 11/2017, de 16 de juny, i del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior,

RESOLC

*Primer*

Prorrogar tres mesos el termini per a dictar la resolució de concessió de quatre beques per a la realització de pràctiques professionals en la Direcció General d'Atenció a les Víctimes i Accés a la Justícia, i este termini no és superior a l'establit per a la tramitació del procediment.

*Segon*

La present resolució es publicarà en el *Diari Oficial de la Generalitat Valenciana*  tenint efecte de notificació als interessats per tractar-se d'un procediment de concurrència competitiva, d’acord amb el que s'establix en l'article 45.1.b de la referida Llei 39/2015, sense que en contra d’esta es puga interposar cap recurs.

  

València, 26 de juliol de 2024

Salomé Pradas Ten

Consellera de Justícia i Interior